CELEX: C2005/229/79
Language: et
Date: 2005-09-17 00:00:00
Title: Kohtuasi T-293/05: Maurizio Caldarone 26. juuli 2005. aasta hagi Euroopa Ühenduste Komisjoni vastu

17.9.2005   
            
            
               ET
            
            
               Euroopa Liidu Teataja
            
            
               C 229/38
            
         Maurizio Caldarone 26. juuli 2005. aasta hagi Euroopa Ühenduste Komisjoni vastu
   (Kohtuasi T-293/05)
   (2005/C 229/79)
   Kohtumenetluse keel: prantsuse
   Maurizio Caldarone, elukoht Brüssel, esitas 26. juulil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Stéphane Rodrigues ja Alice Jaume.
   Hageja palub esimese astme kohtul:
   
               —
            
            
               tühistada ametisse nimetava asutuse poolt 12. aprillil 2005. aastal hageja kaebusele vastuseks tehtud otsus ning tühistada tema kohta perioodi 1. jaanuar 2003 kuni 21. august 2003 kohta tehtud karjäärihinnangu aruanne.
            
         
               —
            
            
               teatada komisjonile tühistamise tagajärgedest, iseäranis vaidlustatud hinnanguaruande põhjal järgmise, 15. septembrist 2003 kuni 31. detsembrini 2003 kestva perioodi kohta koostatud karjäärihinnangu aruande tühistamisest.
            
         
               —
            
            
               tuvastada vaidlustatud otsusest tekkiv Euroopa Ühenduse lepinguväline vastutus.
            
         
               —
            
            
               määrata hagejale eelkõige tekitatud mittevaralise kahju eest hüvitis summas 3000 eurot.
            
         
               —
            
            
               mõista kohtukulud välja Euroopa Ühenduste Komisjonilt.
            
         Õiguslikud alused ja peamised argumendid
   Käesolevas hagis vaidlustab hageja komisjoni ametnikuna tema kohta tehtud osalise karjäärihinnangu aruande perioodist 1. jaanuar 2003 kuni 21. august 2003, viidates muuhulgas hindaja ning kaashindaja hinnangute vahelisele vastuolule, samuti hindamisel tehtud ilmsetele eksimustele. Hageja viitab ka põhjendamiskohustuse, kaitseõiguste ning hea halduse põhimõtete rikkumisele.